
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Ομογενών αλλοδαπών. 1 

Διαδικασίες έκδοσης και χορήγησης του ειδικού σήμα¬ 
τος λειτουργίας σε Επιχ/σεις Εκμίσθωσης δικύκλων 

μοτοσυκλετών άνω των 50 κ.ε. 2 

Τροποποίηση της Δ16γ/011 /815/Γ/91 απόφασης κα¬ 
θορισμού όρων και προϋποθέσεων για την εκμί- 
σθωση των παρακειμένων στις Εθνικές οδούς απαλ- 

λοτριωμένων εκτάσεων του Δημοσίου. 3 

Κατανομή θέσεων προσωπικού Ι.Δ. μεταξύ ΥΠΕΧΩΔΕ 

καιΓ.Γ.Δ.Ε. 4 

Επανακαθορισμός της συγκρότησης της Επιτροπής 

Αεροναυτιλίας και Εναερίου Χώρου. 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Τασσόπουλο Αλέξανδρο του 

Νικολάου. 6 

Συγκρότηση Επιτροπής Ν. 2190/1994 στο Ν. Αιτωλ/ 

νιας. 7 

Σύσταση Νομικού Προσώπου με την επωνυμία «Τοπική 
Επιτροπή για θέματα Νεοελληνικού Λαϊκού Πολιτι¬ 
σμού» στην Κοινότητα Τυρού, Ν. Αρκαδίας. 8 

Τροποποίηση και προσαρμογή του Οργανισμού Εσωτε¬ 
ρικής Υπηρεσίας του Δήμου Νεάπολης Ν. θεσ/ 

νίκης στις διατάξεις του Ν. 2190/1994. 9 

Συγκρότηση Διοικητικής Επιτροπής Στρατιωτικών Επι¬ 
τάξεων Ν. Σερρών.10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.8413/15005/94 κ.α. (1) 

Πολιτογράφηση Ομογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 


Με την Φ. 8413/15005/94/22.11.1994 απόφαση του 
Υπουργείου Εσωτερικών, έγινε δεκτή η από 9.11.1993 αί¬ 
τηση πολιτογράφησης του ομογενούς αλλοδαπού ΚΑΡΑ- 
ΒΟΛΙΑ ΓΕΩΡΓΙΟΥ - ΚΩΣΤΑ του Κων/νου για την από¬ 
κτηση της Ελληνικής Ιθαγένειας. 

Με την Φ. 32629/10828/94/22.11.1994 απόφαση του 
Υπουργείου Εσωτερικών, έγινε δεκτή η από 10.5.1993 αί¬ 
τηση πολιτογράφησης του ομογενούς αλλοδαπού ΒΑΣΙ- 
ΛΕΙΑΔΗ ΓΕΩΡΓΙΟΥ του ΜΙΧΑΗΛ για την απόκτηση της 


Ελληνικής Ιθαγένειας. 

Με την Φ. 33487/15047/94/22.11.1994 απόφαση του 
Υπουργείου Εσωτερικών, έγινε δεκτή η από 14.6.1993 αί¬ 
τηση πολιτογράφησης του ομογενούς αλλοδαπού ΚΑΤΩ- 
ΓΥΡΙΤΗ ΙΩΑΝΝΗ του Νικολάου για την απόκτηση της Ελ¬ 
ληνικής Ιθαγένειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 

---♦- 

Αριθ. 537154/Ειδ. Αριθ. 188 (2) 

Διαδικασίες έκδοσης και χορήγησης του ειδικού σήματος 
λειτουργίας σε Επιχ/σεις Εκμίσθωσης δικύκλων μοτο¬ 
συκλετών άνω των 50 κ.ε. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη τις διατάξςις: 
α. Της παρ. 3 του άρθρου 3 του Ν. 2160/93 (ΦΕΚ 118 

Α). 

α. Του Ν. 1624/51 περί κυρώσεως τροποποιήσεως και 
συμπληρώσεως του Ν. 1565/50 περί ΕΟΤ. 

β. Της 514439/140/18.8.94 κοινής Υπουργικής από¬ 
φασης των Υπουργών Τουρισμού και Μεταφορών και Επι¬ 
κοινωνιών περί όρων και προϋποθέσεων συστάσεως και 
λειτουργίας επιχειρήσεων εκμίσθωσης Ι.Χ. αυτ/των άνευ 
οδηγού. 

γ. Της υπ’ αρ. 515519/165/10.10.94 απόφασης Γ.Γ. 
ΕΟΤ (ΦΕΚ 778/Β/14.10.1994). 

δ. Της 537142/187/94 Κοινής Υπουργ. Απόφασης, 
των Υπουργών Τουρισμού και Μεταφορών και Επικοινω¬ 
νιών «Περί όρων και προϋποθέσεων συστάσεως και λει¬ 
τουργίας επιχειρήσεων εκμίσθωσης δικύκλων μοτοσυκλε¬ 
τών άνω των 50 κ.ε. 

ε. Της υπ’ αριθ. ΔΙΟΝΟΣΕ1527/20.12.86 (ΦΕΚ Β 862) 
περί διατήρησης δικαιολογητικών που απαιτούνται από τις 
Υπηρεσίες του ΕΟΤ. 

στ. Του άρθρου 27 του Ν. 2081/92, αποφασίζουμε: 
Ειδικό σήμα λειτουργίας χορηγείται στις επιχ/σεις εκμί¬ 
σθωσης δικύκλων μοτοσυκλετών άνω των 50 κ.ε. 

Το ειδικό σήμα λειτουργίας που χορηγείται στις Επιχ/ 

σεις εκμίσθωσης Μοτοσυκλετών είναι αορίστου διάρ¬ 
κειας, αντικαθιστά τις κατά νόμο χορηγούμενες μέχρι σή¬ 
μερα άδειες λειτουργίας και εκδίδεται επ’ ονδματι των 
εκμεταλλευομένων τις επιχ/σεις αυτές. 

Για την χορήγηση του ειδικού σήματος απαιτείται η υπο¬ 
βολή των κατωτέρω δικ/κών: 

α. Αίτηση του επιχειρηματία για χορήγηση του ειδικού 
σήματος και έγκριση διακριτικού τίτλου. 

β. Υπεύθυνη δήλωση της παραγρ. 2 του άρθρου 3 του Ν. 
2160/93, το περιεχόμενο της οποίας καθορίσθηκε με την 
απόφαση Γ.Γ.ΕΟΤ 513082/90/15.6.1994. 

γ. Σύμφωνη γνώμη Δήμου ή Κοινότητας για την λειτουρ¬ 
γία της Επιχείρησης και τον ανώτατο αριθμό εκμισθούμε- 
νων μοτοσυκλετών. 

δ. Αντίγραφο ποινικού μητρώου τύπου β του επιχ/τία ή 
του νομίμου εκπροσώπου της Εταιρείας εάν πρόκεται για 
νομικό πρόσωπο. 

ε. Πιστοποιητικό Γραμματέα Πρωτοδικών από το οποίο 
να φαίνεται ότι ο επιχ/τίας ή ο νόμιμος εκπρόσωπος της 
εταιρείας: 

1. Δεν έχει κηρυχθεί σε πτώχευση και 

2. Δεν βρίσκεται σε απαγόρευση ή δικαστική αντί¬ 
ληψη. 

στ. Φωτοτυπία της Αστυνομικής ταυτότητας, 
ζ. Επικυρωμένο αντίγραφο απολυτηρίου ΛΥΚΕΙΟΥ ή 
ΙΣΟΤΙΜΗΣ ΣΧΟΛΗΣ της Ελλάδος ή του Εξωτερικού. (Η 
ισοτιμία αποδεικνύεται με σχετικά έγγραφα του Υπουρ¬ 
γείου Παιδείας). 

η. Επικυρωμένο αντίγραφο τίτλου σπουδών ξένης 
γλώσσας χώρας Ευρωπαϊκής Ένωσης. 

Τίτλοι σπουδών ξένης γλώσσας αναγνωρίζονται για την 
Αγγλική Βρετανικού Συμβουλίου, για την Γερμανική, Ινστι¬ 
τούτου Γ καίτε, για την Γ αλλική, Γ αλλικού Ινστιτούτου. 

Εάν δεν υπάρχει τίτλος σπουδών, η γνώση ξένης γλώσ¬ 
σας μπορεί να αποδειχθεί με εξέταση του ενδιαφερομέ¬ 
νου από ειδικό υπάλληλο του ΕΟΤ. 

θ. Τριπλότυπο Δημοσίου Ταμείου για τέλη χαρτοσήμου 
δρχ. 250 συν ΟΓΑ. 

ι. Απόδειξη είσπραξης του ισχύοντος κάθε φορά σχετι¬ 
κού παραβόλου υπέρ ΕΟΤ και υπέρ του Ταμείου Επικουρι¬ 
κής Ασφαλίσεως και Πρόνοιας Προσωπικού Ελληνικής 
Ραδιοφωνίας Τηλεόρασης και Τουρισμού (ΤΕΑΠΠΕΡΤ). 

ια. Βεβαίωση του ΕΟΤ και της αρμόδιας ΔΟΥ του αιτού- 
ντος ότι δεν υφίσταται οφειλή από τα σε βάρος του αιτού- 
ντος βεβαιωθέντα οριστικά ποσά υπέρ του ΕΟΤ από επι¬ 
βολή προστίμων καθώς και από ληξιπρόθεσμες οικονομι¬ 
κές υποχρεώσεις προς τον ΕΟΤ. 

ιβ. Αποδεικτικό φορολογικής ενημερότητας του επιχει¬ 
ρηματία. 

ιγ. Εγγυητική Επιστολή Τράπεζας δρχ. 30.000 ανά εκμι- 
σθούμενη μοτοσυκλέτα που δεν θα υπερβαίνει τα 
10 . 000 . 000 . 

ιδ. θεωρημένες φωτοτυπίες των αδειών κυκλοφορίας 
των μοτοσυκλετών που διαθέτει κάθε επιχ/ση και βεβαί¬ 
ωση της αρμόδιας Δ/νσης Συγκ/νιών για την ασφαλή κυ¬ 
κλοφορία και το έτος κατασκευής τους ή πιστοποιητικό 
Τελωνείου αν πρόκειται για καινούργιες (Για τις επιχ/σεις 
που βρίσκονται στην περιοχή της τέως Διοικήσεως Πρωτ/ 
σης 35, όσες έχουν ως έδρα το Δήμο θεσ/νίκης, την νήσο 
Κρήτη, Ρόδο και Κέρκυρα 25 και για τις υπόλοιπες 10). 

ιε. Βεβαίωση της οικείας Αστυν. Αρχής Τουρισμού ότι 
διαθέτει πλήρη και ΑΝΕΞΑΡΤΗΤΗ γραφειακή εγκατά¬ 


σταση με εμβαδό τουλάχιστον 20 τ.μ. αν η Επιχ/ση διαθέ¬ 
τει έως 35 μοτοσυκλέτες 50 τ.μ. αν διαθέτει από 36 έως 
80 και 100 τ.μ. αν διαθέτει από 81 μοτοσυκλέτες και άνω. 

ιστ. Υπεύθυνη δήλωση του αιτούντος ή του νομίμου εκ¬ 
προσώπου της Εταιρείας περί ύπαρξης χώρου στάθμευ¬ 
σης των προς εκμίσθωση Μοτοσυκλετών και ανάλογου 
αριθμού κράνων για την διάθεσή τους στους μισθωτές. 

Προκειμένου για επιχ/σεις εκμίσθωσης Μοτοσυκλετών 
τις οποίες εκμεταλλεύονται νομικά πρόσωπα, το ειδικό 
σήμα λειτουργίας εκδίδεται επ’ ονόματι του νομικού προ¬ 
σώπου. Η αίτηση του ΕΟΤ για τη χορήγηση του ειδικού σή¬ 
ματος υποβάλλεται από τον υπόχρεο υποβολής της υπεύ¬ 
θυνης δήλωσης της παραγ. 2 του άρθρου 3 του Ν. 
2160/93 σύμφωνα με την απόφαση Γενικού Γραμματέα 
ΕΟΤ 513082/90/94. 

Στην περίπτωση αυτή τα ανωτέρω υπ’ αριθ. θ, ι, ια, ιβ, ιγ, 
ιδ, ιε και ιστ δικαιολογητικά υποβάλονται για την Εταιρεία. 
Επίσης υποβάλεται στον ΕΟΤ το αρχικό καταστατικό της 
Εταιρείας με τις τυχόν τροποποιήσεις του και για τις Εται¬ 
ρείες Περιωρισμένης Ευθύνης και ανώνυμες και τα αντί¬ 
στοιχα φύλλα Εφημερίδας Κυβερνήσεως, ως και Πιστο¬ 
ποιητικό Εταιρικών μεταβολών. (Οτιδήποτε υποβληθεί σε 
φωτοαντίγραφο πρέπει να είναι επικυρωμένο και χαρτο 
σημασμένο). 

Επίσης για την εταιρεία υποβάλλεται και βεβαίωση 
Γ ραμματέα Πρωτοδικών από την οποία να φαίνεται ότι δεν 
έχει κηρυχθεί σε πτώχευση. 

Εάν ο ενδιαφερόμενος ή αν πρόκειται για νομικό πρό¬ 
σωπο ο εκπρόσωπος αυτού δεν έχει τις προϋποθέσεις ζ 
και η υποχρεούται να ορίσει άλλον που να έχει τις προϋπο¬ 
θέσεις αυτές ως υπεύθυνο του γραφείου. 

Ο οριζόμενος ως υπεύθυνος υποβάλει τα ανωτέρω δικ- 
/κά υπ’ αριθ. δ, ε, ζ και η και υπεύθυνη δήλωση ότι δέ¬ 
χεται να οριστεί ως υπεύθυνος του Γ ραφείου, και ότι θα 
απασχολείται πλήρως και αποκλειστικά σ’ αυτό. 

Το ως άνω χορηγούμενο σήμα τις επιχ/σεις Μοτοσυκλε¬ 
τών άνω των 50 κ.ε. καταχωρείται σε ειδικό βιβλίο που τη¬ 
ρεί η αρμόδια Υπηρεσία του ΕΟΤ, με αύξοντα αριθμό, πε¬ 
ριλαμβάνει δε τα εξής στοιχεία: 

Τον αύξοντα αριθμό του βιβλίου καταχώρησης, Αριθμό 
Φορολογικού Μητρώου, μορφή της τουριστικής επιχείρη¬ 
σης, περιοχή όπου βρίσκεται η επιχείρηση (οδός, αριθ¬ 
μός), διακριτικό τίτλο, στοιχεία του Επιχειρηματία. 

Τ ο ειδικό σήμα λειτουργίας ταχυδρομείται επί αποδείξει 
στους ενδιαφερόμενους επιχειρηματίες ή παραλαμβάνε- 
ται από τον ΕΟΤ επί αποδείξει από τους ίδιους ή από εξου¬ 
σιοδοτημένο από αυτούς πρόσωπο. 

Τα ανωτέρω υπ’ αριθ. δ, ε, θ, ι, ια, ιβ, ιγ, ιε και ιστ' δικαιο- 
λογητικά υποβάλλονται ανά πενταετία από την χορήγηση 
του σήματος, ως και Υπεύθυνση Δήλωση με τους αριθ. κυ¬ 
κλοφορίας των εκμισθούμενων δικύκλων Μοτοσυκλετών 
άνω των 50 κ.ε. 

Αν δεν υποβληθούν τα ανωτέρω δικ/κά αφαιρείται το ει¬ 
δικό σήμα λειτουργίας. 

Σε περίπτωση οριστικής αφαίρεσης του ειδικού σήμα¬ 
τος από Επιχ/ση, για την επαναχορήγηση αυτού πρέπει να 
υποβληθούν όλα τα δικαιολογητικά που απαιτούνται για 
την χορήγηση του σήματος. 

Όλες οι επιχειρήσεις εκμίσθωσης δικύκλων μοτοσυ¬ 
κλετών άνω των 50 κ.ε. που λειτουργούν με άδεια λει¬ 
τουργίας του ΕΟΤ τα ανωτέρω δικαιολογητικά προκειμέ¬ 
νου να τους χορηγηθεί το ειδικό σήμα λειτουργίας. 

Με την παρέλευση απράκτου της ως άνω προθεσμίας 
των 9 μηνών οι άδειες λειτουργίας των εν λόγω τουριστι¬ 
κών επιχ/σεων παύουν να ισχύουν. 

Το ως άνω χορηγούμενο σήμα αναρτάται σε εμφανές 
και προσιτό στον επισκέπτη σημείο της Επιχ/σης ή στο 
πλησιέστερο εμφανές προς την κυρία είσοδο του Γρα¬ 
φείου σημείο. 

Ειδικό Σήμα, που χορηγείται από τον ΕΟΤ, θα επικολλά- 
ται σε όλες τις εκμισθούμενες μοτ/τες (Στο μπροστινό 
τζάμι αυτών), στο οποίο θα αναγράφεται, η επιχ/ση στην 
οποία ανήκει, ο αριθμός του ειδικού σήματος που έχει χο¬ 
ρηγηθεί στην επιχ/ση και ο αριθμός κυκλοφορίας της μο- 
τοσυκλέτας. 

Η απόφαση αυτή δεν συνεπάγεται δημοσιονομική επι¬ 
βάρυνση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

Ο Γενικός Γραμματέας 
ΕΥΑΓΓΕΛΟΣ ΓΙΑΝ ΝΑΚΟΥΛΙΑΣ 

-φ- 

Αριθ·Δ16γ/013/774/Γ (3) 

Τροποποίηση της Δ16γ/011/815/Γ/91 απόφασης καθο¬ 
ρισμού όρων και προϋποθέσεων για την εκμίσθωση των 
παρακειμένων στις Εθνικές οδούς απαλλοτριωμένων 
εκτάσεων του Δημοσίου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου 4 του Ν.Δ. 
3905/1958 «Περί επιβολής ειδικών πόρων υπέρ του Τα¬ 
μείου Εθνικής Οδοποιίας δια την βελτίωσιν του δικτύου 
των οδών της Χώρας, Αστυνομίας των οδών και άλλων τι- 
νών διατάξεων», όπως τροποποιήθηκαν με το αριθ. 4 του 
Ν.Δ. 393/1969 «Περί τροποποιήσεως και συμπληρώσεως 
των Ν.Δ. 3905/58 και ΑΝ 113/67». 

2. Τις διατάξεις της παρ. 4 του άρθρου 26 του Ν. 1418/ 

1984 «Δημόσια Έργα και ρυθμίσεις συναφών θεμάτων», 
όπως συμπληρώθηκαν με τις διατάξεις των παρ. 5 & 6 του 
άρθρου 5 του Ν. 1799/88 «Κατάργηση του Ειδικού Τα¬ 
μείου Μηχανημάτων Λιμενικών Έργων (ΕΤΜΛΕ), ρύθμιση 
συναφών θεμάτων και άλλες διατάξεις». 

3. Τις διατάξεις της παρ. 3 του άρθρου 11 του Π.Δ. 

143/89 «Τροποποίηση διατάξεων σχετικών με όρους και 
προϋποθέσεις εγκαταστάσεως και λειτουργίας αντλιών 
καυσίμων και κυκλοφοριακής σύνδεσης εγκαταστάσεων 
μετά των οδών». 

4. Τη συμφωνία για το Ευρωπαϊκό Οικονομικό χώρο που 
κυρώθηκε με τον Ν. 2155/93. 

5. Την αριθ. 99/17.4.91 πράξη της Διοικούσας Επιτρο¬ 
πής του Ταμείου Εθνικής Οδοποιίας (ΤΕΟ). 

6. Το αριθ. 3082.6/Α/944/1.2.94 έγγραφο της Μόνι¬ 
μης Ελληνικής Αντιπροσωπείας στην Ευρωπαϊκή Ένωση. 

7. Την αριθ. 000543/Χν/0/26.1.94 Επιστολή της Επι¬ 
τροπής των Ευρωπαϊκών Κοινοτήτων. 

8. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της απόφασης 


αυτής δεν προκαλείται δαπάνη σε βάρος του προϋπολογι¬ 
σμού του ΤΕΟ ούτε του Κρατικού προϋπολογισμού. 

9. Την αριθ. ΥΠ 123/15.7.94 απόφαση τού Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα. (ΦΕΚ 550Β'). 

10. Την αρ. 1026431/268/0066Α - ΦΕΚ 154/Β7 
7.3.1994 απόφαση του Πρωθυπουργού και του Υπουργού 
Οικονομικών «Περί αναθέσεως αρμοδιοτήτων στους Υφ- 
πουργούς Οικονομικών». 

11. Την αριθ. Δ16γ/011/815/Γ/20.11.91 απόφαση κα¬ 
θορισμού όρων και προϋποθέσεων για την εκμίσθωση των 
παρακειμένων στις Εθνικές οφούς απαλλοτριωμένων 
εκτάσεων του Δημοσίου, αποφασίζουμε: 

Η παρ. 2 της αριθ. Δ16γ/011/815/Γ/20.11.91 απόφα¬ 
σης καθορισμού όρων και προϋποθέσεων για την εκμί- 
σθωση των παρακειμένων στις Εθνικές οδούς απαλλοτρι- 
ωμένων εκτάσεων του Δημοσίου αντικαθίσταται ως εξής: 

«2. Στο διαγωνισμό γίνονται δεκτά όλα τα φυσικά ή νο¬ 
μικά πρόσωπα καθώς και οι κοινοπραξίες εταιρειών της 
ημεδαπής και των άλλων Κρατών - Μελών της Ευρωπαϊ¬ 
κής Ένωσης καθώς και των Κρατών - Μελών που έχουν 
υπογράψει τη Συμφωνία για το Ευρωπαϊκό Οικονομικό 
χώρο και σύμφωνα με το περιεχόμενο της διακήρυξης». 

Κατά τα λοιπά ισχύει η αριθ. Δ16γ/011/815/Γ/ 
20.11.91 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

οι ΥΠΟΥΡΓΟΙ 

ΥΦ. ΟΙΚΟΝΟΜΙΚΟΝ ΑΝ. ΠΕΡΙΒ., ΧΟΡ. 4 ΔΗΜ. ΕΡΓΟΝ 

Δ. ΓΈΩΡΓΑΚΟΠΟΥΛΟΣ ΚΩΝ. ΓΕΙΤΟΝΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΜΟΝ 

ΑΘΑΝΑΣΙΟΣ ΤΣΟΥΡΑΣ 

-♦- 

Αριθ. ΟΙΚ. 64420/1938/β (4) 

Κατανομή θέσεων προσωπικού Ι.Δ. μεταξύ ΥΠΕΧΩΔΕ και 

Γ.Γ.Δ.Ε. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 23 και 27 παρ. 1 του Ν. 
1558/85 «Κυβέρνηση και Κυβερνητικά Όργανα» (ΦΕΚ 
137/Α). 

2. Τις διατάξεις του άρθρου 27 του Ν. 2081/92 (ΦΕΚ 
154/Α ) με το οποίο προστέθηκε άρθρο 29Α στον Ν. 
1558/85. 

3. Τις διατάξεις του άρθρου 33 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28/Α'). 

4. Την ανάγκη κατανομής των 30 θέσεων προσωπικού 
με σύμβαση Ι.Δ., οι οποίες συστάθηκαν με τις παραπάνω 
αναφερόμενες διατάξεις, μεταξύ ΥΠΕΧΩΔΕ και Γ.Γ.Δ.Ε., 
αποφασίζουμε: 

Κατανέμουμε τις 30 θέσεις προσωπικού με σύμβαση 
Ι.Δ., οι οποίες συστάθηκαν με τις διατάξεις της παρ. 2 του 
άρθρου 33 του Ν. 2190/94 ως εξής: 

1. Υπουργείο ΠΕΧΩΔΕ: 


(20) θέσεις 

2. Γενική Γραμματεία Δημοσίων Έργων ΥΠΕΧΩΔΕ: (10) 
θέσεις 

Τα τυπικά προσόντα που απαιτούνται για πρόσληψη στις 
θέσεις αυτές καθορίζονται στην παρ. 3 του προαναφερο- 
μένου άρθρου. 

Σύμφωνα δε με την παρ. 4 αυτού, η πρόσληψη προσω¬ 
πικού στις ως άνω θέσεις γίνεται με απόφαση του Υπουρ¬ 
γού χωρίς οποιαδήποτε διαδικασία και η αποχώρησή του 
ταυτόχρονα με την αποχώρηση για οποιοδήποτε λόγο του 
Υπουργού που τους προσέλαβε επίσης χωρίς άλλη διαδι¬ 
κασία. 

Λόγω της σύστασης των ανωτέρω θέσεων και της πα¬ 
ρούσας απόφασης για την κατανομή αυτών θα προκληθεί 
δαπάνη σε βάρος του Κρατικού Προϋπολογισμού, όταν θα 
πληρωθούν με προσωπικό, η οποία δεν είναι δυνατόν να 
υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1994 

Ο ΥΠΟΥΡΓΟΣ 

ΚΩΝ/ΝΟΣ ΛΑΛΙΩΤΗΣ 
-♦- 

Αριθ. Δ10/Α/48229/3423 (5) 

Επανακαθορισμός της συγκρότησης της Επιτροπής Αερο¬ 
ναυτιλίας και Εναερίου Χώρου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της αριθ. Δ10/Α/32826/2194/25.8.92 
κοινής απόφασης των Υπουργών Προεδρίας της Κυβέρ¬ 
νησης και Μεταφορών και Επικοινωνιών περί «Περιορι¬ 
σμού Συλλογικών Οργάνων της ΥΠΑ» η οποία εκδόθηκε 
σύμφωνα με το άρθρο 4 του Ν. 2026/92. 

2. Τις διατάξεις της παρ. 4 του άρθρου 40 του Ν. 1884/ 
90. 

3. Τις διατάξεις της παρ. 1δ του άρθρου 1 του Π.Δ. 
129/92 (ΦΕΚ 65/Α/13.4.92) περί «Περιορισμού συναρ- 
μοδιοτήτων κατά την έκδοση Υπουργικών αποφάσεων σε 
θέματα αρμοδιότητας Υπουργείων». 

4. Τις διατάξεις του Π.Δ. 56/89 περί «Οργανισμού της 
ΥΠΑ», όπως τροποποιήθηκε με το Π.Δ. 439/89 και το Π.Δ. 
35/93. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

6. Την ανάγκη αποτελεσματικότερης λειτουργίας της 
Επιτροπής Αεροναυτιλίας και Εναερίου Χώρου με συμμε¬ 
τοχή σε αυτήν μελών με γνώσεις και εμπειρία σε θέματα 
αρμοδιότητας της ανωτέρω Επιτροπής, αποφασίζουμε: 

Επανακαθορίζουμε τη συγκρότηση της Επιτροπής Αε¬ 
ροναυτιλίας και Εναερίου Χώρου από τους κατωτέρω: 

α) Συντονιστής της Υπηρεσίας Ελέγχου Περιοχής 
(ΥΕΠ). 

β) Προϊστάμενο της Δ/νσης Εναέριας Κυκλοφορίας της 
ΚΥ/ΥΠΑ. 

γ) Εκπρόσωπο της Δ/νσης Αεροπορικής Εκμετάλλευ¬ 
σης για θέματα Διεθνών Οργανισμών. 

δ) Μέχρι δύο υπαλλήλους της ΥΠΑ που θα ορίζονται 
ανάλογα με τα προς συζήτηση θέματα, εφ’ όσον κρίνεται 


απαραίτητο. 

ε) Εκπρόσωπο της Δ/νσης Πολιτικών Υποθέσεων (Α2) 
του Υπουργείου Εξωτερικών. 

στ) Εκπρόσωπο της Ειδικής Νομικής Υπηρεσίας του 
Υπουργείου Εξωτερικών. 

ζ) Εκπρόσωπο της Δ/νσης Διεθνών Οργανισμών και Δια¬ 
σκέψεων (Α7) του Υπουργείου Εξωτερικών, εφ’ όσον κρί- 
νεται απαραίτητο. 

η) Δύο αξιωματικούς της Δ/νσης Α3 του ΓΕΑ. 

2. Η Επιτροπή θα συνεδριάζει ύστερα από πρόσκληση 
της ΥΠΑ το πρώτο δεκαήμερο κάθε μήνα και σε έκτακτες 
περιπτώσεις, εφ’ όσον παρουσιάζονται επείγοντα θέματα 
για συζήτηση. 

3. Χρέη Γραμματέα της Επιτροπής θα ασκεί υπάλληλος 
της ΥΠΑ ελεγκτής εναέριας κυκλοφορίας. 

4. Έργο της Επιτροπής είναι η μελέτη και επεξεργασία 
όλων των θεμάτων Αεροναυτιλίας και Εναέριου χώρου που 
εξετάζονται από τον Διεθνή Οργανισμό Πολιτικής Αερο¬ 
πορίας (ΙΟΑΟ) και ειδικότερα από την επιτροπή αεροναυ¬ 
τιλίας αυτού. 

Επίσης θα εξετάζει κάθε θέμα σχετικό με τον εναέριο 
χώρο του Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 15 Νοεμβρίου 1994 

Ο ΥΠΟΥΡΓΟΣ 

Αθ. ΤΖΟΥΡΑΣ 
-♦- 

Αριθ. ΟΙΚ. 17916 (6) 

Χορήγηση άδειας ασκήσεως επαγγέλματος Κοινωνικού 

Λειτουργού στον Τασσόπουλο Αλέξανδρο του Νικο¬ 
λάου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. ΟΙΚ. 17804/18.11.1994 απόφαση του 
Νομάρχη Αθηνών χορηγήθηκε στον Τασσόπουλο Αλέξαν¬ 
δρο του Νικολάου άδεια άσκησης επαγγέλματος Κοινωνι¬ 
κού Λειτουργού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 18 Νοεμβρίου 1994 
Με εντολή Νομάρχη 
Ο Διευθυντής κ.α.α. 
θ. ΜΠΑΡΚΑΣ 

-♦- 

Αριθ. ΔΠαΙ /2449/13.10.1994 (7) 

Συγκρότηση Επιτροπής Ν. 2190/1994 στο Ν. Αιτωλ/ 

νιας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

α) Τον Ν. 2190/94 (ΦΕΚ 28Α73.3.1994) άρθρο 25. 

β) Την εγκύκλιο Υπουργείου Προεδρίας της Κυβέρνη¬ 
σης αριθμ. ΔΙΠΙΔΑ/Α2/7497/15.3.1994, που μαςεστάλει 
με το αριθμ. Δ/13Β/οικ. 7236/31.3.1994 έγγραφο του 
Υπουργείου Υγείας, Πρόνοιας και Κοιν. Ασφαλίσεων. 

γ) Το έγγραφο του Γ ΚΠΣ Ναυπάκτου αριθμ. 3/ 
13.4.1994 με το οποίο εστάλησαν αιτήσεις επαναπρόσ- 
ληψης βοηθ. υπαλλήλων στο Σταθμό, αποφασίζουμε: 

Συγκροτούμε τριμελή Επιτροπή αποτελουμένη από 
τους: 

α. Την Προϊσταμένη τμήματος Προϊστ. Οικογ. και Παι¬ 
διού της Δ/νοης Πρόνοιας Αιτωλ/νίας, του Κλάδου ΠΕ 
Διοικητικού. 

β· Την Δ/ντρια του Γ' ΚΠΣ Ναυπάκτου, του κλάδου ΤΕ 
Νηπ/γών. 

γ. Την πρόεδρο του Συλλόγου Βοηθητικού Προσωπικού 
Εργαζομένων στους ΚΠΣ του Νομού, του κλάδου ΥΕ 
Βοηθ. Υπαλλήλων. 

Η πρόσληψη του προσωπικού θα βαρύνει τον προϋπο¬ 
λογισμό του Ιδρύματος. 

Έργο της επιτροπής είναι να εξετάσει τις αιτήσεις επα- 
ναπρόσληψης υπαλλήλων βοηθητικών εργασιών, που 
υπηρετούσαν στον Γ' ΚΠΣ Ναυπάκτου, σύμφωνα με τα 
σχετικά (α) και (β). 

Από τις διατάξεις της παρούσας δεν προκαλεΐται δα¬ 
πάνη σε βάρος του κρατικού προϋπολογισμού ούτε του 
ΓΚΠΣ Ναυπάκτου. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Μεσολόγγι, 15 Νοεμβρίου 1994 
Ο Νομάρχης 
ΚΥΡΙΑΖΗΣ ΒΕΝΝΗΣ 

-*- 

Αριθ. 19387 (8) 

Σύσταση Νομικού Προσώπου με την επωνυμία «Τοπική 
Επιτροπή για θέματα Νεοελληνικού Λαϊκού Πολιτι¬ 
σμού» στην Κοινότητα Τυρού, Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις των άρθρων 80,182,183, 184 και 187 
του Π.Δ/τος 323/89 Δημ. & Κοιν. Κώδικα και του άρθρου 
11 παρ. 1 του Ν. 2130/1993. 

2. Την αρ. 16718/25.9.91 απόφαση του Νομάρχη Αρ¬ 
καδίας με την οποία εξουσιοδοτείται ο Δ/ντής Εσωτερι¬ 
κών για την υπογραφή αποφάσεων. 

3. Την αρ. 28/1994 απόφαση του Κοιν. Συμβουλίου Τυ¬ 
ρού, για τη σύσταση στην Κοινότητα Τυρού, ίδιου Νομικού 
Προσώπου με την επωνυμία «Τοπική Επιτροπή για θέματα 
Νεοελληνικού Λαϊκού Πολιτισμού», αποφασίζουμε: 

1. Συνιστούμε στην Κοινότητα Τυρού του Νομού Αρκα¬ 
δίας Νομικό Πρόσωπο με την επωνυμία «Τοπική Επιτροπή 
για θέματα Νεοελληνικού Λαϊκού Πολιτισμού». 

2. Σκοπός του Νομικού Προσώπου είναι: 

α. Η συγκέντρωση, διάσωση και διαφύλαξη του πρωτο¬ 
γενούς υλικού (πληροφορική παράδοση, του παραδοσια¬ 
κού πολιτισμού (θρύλοι, ήθη, έθιμα, δοξασίες, παροιμίες, 
παραδόσεις, στοιχεία λαϊκής λατρείας, λαϊκής τέχνης, κα¬ 
ταγραφή της Τοπικής Τσακώνικης Διαλέκτου). 

β. Η ευρύτερη και πληρέστερη γνωστοποίηση του υλι¬ 
κού προς επιστημονική αξιοποίησή του από Έλληνες 
ερευνητές και πανεπιστημιακούς. 

γ. Η καταγραφή, επισήμανση και φωτογράφηση αντικει¬ 
μένων λαϊκής τέχνης (έπιπλα, οικιακά σκεύη, κεντήματα, 
ξυλόγλυπτα, γεωργικά, ποιμενικά, αμπελουργικά ελαιοκο¬ 
μικά εργαλεία κ.λπ.). 

δ. Η συλλογή ιστορικών δεδομένων και δικαιοπρακτικών 
εγγράφων (προικοσύμφωνα, πωλητήρια, χάρτες κ.λπ.). 

3. Το Νομικό Πρόσωπο διοικείται από (9μελές) Διοικη¬ 
τικό Συμβούλιο, αποτελούμενο από: 

α. Τον εκάστοτε πρόεδρο της Κοινότητας, 
β. Δύο (2) Κοινοτικούς Συμβούλους. 


γ. Τον Εφημέριο, 
δ. Τον δάσκαλο. 

ε. Τον γραμματέα της κοινότητας, 
στ. Τον εκάστοτε πρόεδρο του Μορφωτικού Συλλόγου 
«Απόλλων». 

ζ. Δύο (2) δημότες και κατοίκους της Κοινότητας Τυ¬ 
ρού, έναν από κάθε οικισμό (Τυρός και Παραλία Τυρού). 

4. Η θητεία των μελών του Δ.Σ., ακολουθεί την κοινο¬ 
τική περίοδο. 

Το Δ.Σ. εκλέγει Πρόεδρο, Αντιπρόεδρο και Γραμμα¬ 
τέα. 

5. Πόροι του Νομικού Προσώπου είναι: 

α. Η ετήσια επιχορήγηση της κοινότητας Τυρού, που 
ορίζεται στο (5%) των Κεντρικών Αυτοτελών Πόρων κάθε 
οικονομικού έτους, 
β. Οι επιχορηγήσεις του Κράτους, 
γ. Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

6. Τα θέματα τα σχετικά με τη διοίκηση και διαχείριση 
του Νομικού Προσώπου, ρυθμίζονται με κανονισμό, που 
ψηφίζεται από το Κοιν. Συμβούλιο Τυρού. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή, από τον Πρόεδρο του Διοικ. 
Συμβουλίου και όταν αυτός απουσιάζει ή κωλύεται από τον 
Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Τυ¬ 
ρού που ανέρχεται στο 5% των κεντρικών αυτοτελών πό¬ 
ρων για το τρέχον οικονομικό έτος και τα επόμενα οικονο¬ 
μικά έτη. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Τρίπολη, 10 Νοεμβρίου 1994 
Με εντολή Νομάρχη 

Η Αναπληρώτρια Δ/ντρια Εσωτερικών κ.α.α. 
ΔΕΣΠΟΙΝΑ ΜΟΡΑΓΙΑΝΝΗ 

-4- 

Αριθ. ΕΣ 43966 (9) 

Τροποποίηση και προσαρμογή του Οργανισμού Εσωτερι¬ 
κής Υπηρεσίας του Δήμου Νεάπολης Ν. θεσ/νίκης στις 
διατάξεις του Ν. 2190/1994. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/ 
81,5 και 10 του Ν. 1476/86, 26 του Ν. 1832/89. 

2. Τις διατάξεις του Ν. 1586/1986 και 164 του Π.Δ. 
323/89. 

3. Τα Π.Δ. 37α/87 και 22/90. 

4. Τις διατάξεις των άρθρων 34 έως 38 του Ν. 2190/ 

1994 και 57 παρ. 10 του Ν. 2218/94. 

5. Την σύμφωνη γνώμη του Υπηρεσιακού Συμβουλίου 
του άρθρου 37 του Ν. 2190/1994 που διατυπώθηκε στο 
3/ 

15.9.1994 πρακτικό (θέμα 7ο). 

6. Την αριθμ. 316/1994 απόφαση του δημοτικού συμ¬ 
βουλίου, αποφασίζουμε: 

Εγκρίνουμε την αρ. 316/1994 απόφαση του δημοτικού 
συμβουλίου Νεάπολης, η οποία αφορά τροποποίηση και 

προσαρμογή του Οργανισμού Εσωτερικής Υπηρεσίας του 
Δήμου, στις διατάξεις του Ν. 2190/1994, όπως αναλυτικά 
ορίζεται σ’ αυτή, ώστε η διάρθρωση και διαβάθμιση των 
υπηρεσιών αυτού να έχει ως εξής: 

Αρθρο 1 

Οργάνωση του Δήμου 

Η οργάνωση του Δήμου περιλαμβάνει: 

1. Τον Τομέα Διοίκησης. 

2. Τη Δ/νση Διοικητικών Υπηρεσιών. 

3. Τη Δ/νση Οικονομικών Υπηρεσιών. 

4. Τη Δ/νση Τεχνικών Υπηρεσιών. 

5. Το αυτοτελές γραφείο Τύπου, Δημοσίων Σχέσεων και 
Ενημέρωσης - Πληροφόρησης του πολίτη. 

6. Το αυτοτελές γραφείο Ανάπτυξης και Προγραμματι¬ 
σμού. 

7. Το αυτοτελές γραφείο Ειδικής Υπηρεσίας (Δημοτι¬ 
κής Αστυνομίας). 

Αρθρο 2 

Συγκρότηση της Υπηρεσίας του Δήμου 

1. ΔΙΟΙΚΗΣΗ 

Ο Τομέας Διοίκησης περιλαμβάνει τα εξής γραφεία: 

1. Γραφείο Δημάρχου. 

2. Γ ραφείο Αντιδημάρχων. 

3. Γ ραφείο Γ ενικού Γ ραμματέα. 

4. Γραφείο Ιδιαίτερου Γραμματέα Δημάρχου. 

5. Γ ραφείο Ειδικού Συνεργάτη του Δήμου. 

6. Γ ραφείο Ειδικού Συμβούλου. 

7. Γ ραφείο Νομικής Υπηρεσίας. 

2. Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

Η Δ/νση Διοικητικών Υπηρεσιών συγκροτείται από το 
γραφείο Δ/ντού και τα κατωτέρω τμήματα και μη αυτοτελή 
γραφεία αυτών. 

Α’ ΤΜΗΜΑ ΔΙΟΙΚΗΣΗ ΚΑΙ ΠΡΟΣΩΠΙΚΟΥ 

Το Τμήμα Διοίκησης και Προσωπικού περιλαμβάνει τα 
εξής γραφεία: 

1. Γ ραφείο Προϊσταμένου τμήματος. 

2. Γ ραφείο Προσωπικού (τακτικού - εκτάκτου). 

3. Γ ραφείο Δημοτικού Συμβουλίου - Δημαρχιακής Επι¬ 
τροπής και λοιπών Επιτροπών Δ.Σ. 

4. Γ ραφείο Αντιμετώπισης εκτάκτων αναγκών. 

5. Γ ραφείο Παιδείας. 

6. Γ ραφείο Νεολαίας - Πολιτισμού και Αθλητισμού. 

7. Γ ραφείο Κοινωνικών λειτουργών. 

8. Γ ραφείο Πρωτοκόλλου - Διεκπεραίωσης και δακτυ¬ 
λογραφήσεων. 

9. Γραφείο Δημοτικών Επιμελητών (κλητήρων - θυρω¬ 
ρών - Γενικών Καθηκόντων). 

Β. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

Το Τμήμα Δημοτικής κατάστασης περιλαμβάνει τα εξής 
γραφεία: 

1. Γραφείο Προϊσταμένου Τμήματος. 

2. Γ ραφείο Μητρώων Αρρένων - Στρατολογίας. 

3. Γ ραφείο Δημοτολογίων. 

4. Γ ραφείο Ληξιαρχείου. 

5. Γ ραφείο Πολιτικών Γ άμων. 

6. Γραφείο Εκλογών, Απογραφών, εκδόσεως εκλογι¬ 
κών βιβλιαρίων και εξυπηρέτησης Συνοικιακών Συμβου¬ 
λίων. 


3. Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Η Δ/νση Οικονομικών Υπηρεσιών συγκροτείται από το 
γραφείο Δ/ντου και τα κατωτέρω τμήματα και μη αυτοτελή 
γραφεία αυτών. 

Α' ΤΜΗΜΑ ΠΡΟΫΠΟΛΟΓΙΣΜΩΝ - ΑΠΟΛΟΓΙΣΜΩΝ, 
ΕΚΚΑΘΑΡΙΣΗΣ ΔΑΠΑΝΩΝ - ΛΟΓΙΣΤΗΡΙΟΥ 

Το Τμήμα προϋπολογισμών - απολογισμών και εκκαθά¬ 
ρισης δαπανών - λογιστηρίου περιλαμβάνει τα εξής γρα¬ 
φεία: 

1. Γ ραφείο Προϊσταμένου Τμήματος. 

2. Γραφείο Προϋπολογισμών - Απολογισμών. 

3. Γραφείο εκκαθάρισης δαπανών - Λογιστηρίου. 

Β. ΤΜΗΜΑ ΔΗΜΟΤΙΚΩΝ ΠΡΟΣΟΔΩΝ ΚΑΙ ΔΗΜΟΤΙ¬ 
ΚΗΣ ΠΕΡΙΟΥΣΙΑΣ 

Το Τμήμα Δημοτικών προσόδων και δημοτικής περιου¬ 
σίας περιλαμβάνει τα εξής γραφεία: 

1. Γραφείο Προϊσταμένου Τμήματος. 

2. Γραφείο Βεβαίωσης Δημοτικών προσόδων (εσό¬ 
δων). 

3. Γ ραφείο Δημοτικής περιουσίας - αποθήκης και διαχείρι¬ 
σης υλικού, μη προοριζομένου για την εκτέλεση έργων. 

Γ. ΤΜΗΜΑ ΕΙΔΙΚΗΣ ΤΑΜΕΙΑΚΗΣ ΥΠΗΡΕΣΙΑΣ 

Το Τμήμα Ειδικής Ταμειακής Υπηρεσίας περιλαμβάνει 
τα εξής γραφεία. 

1. Γ ραφείο Προϊσταμένου Τμήματος. 

2. Γ ραφείο Ελεγκτών Εσόδων - Εξόδων. 

3. Γραφείο Δημοτικών Εισπρακτόρων. 

4. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

Η Δ/νση Τεχνικών Υπηρεσιών συγκροτείται από το γρα¬ 
φείο Δ/ντού και τα κατωτέρω τμήματα και μη αυτοτελή 
γραφεία αυτών: 

Α’ ΤΜΗΜΑ ΕΡΓΩΝ - ΜΕΛΕΤΩΝ ΚΑΙ ΣΧΕΔΙΟΥ ΠΟΛΗΣ 

Το τμήμα έργων - μελετών και σχεδίου Πόλης, περιλαμ¬ 
βάνει τα εξής γραφεία: 

1. Γ ραφείο Προϊσταμένου Τμήματος. 

2. Γραφείο μελετών - κατασκευής και συντήρησης έρ¬ 
γων. 

3. Γ ραφείο πολεοδομικών μελετών και Σχεδίου πόλης. 

4. Γραφείο Τοπογραφικών μελετών και κτηματολο¬ 
γίου. 

5. Γ ραφείο μηχανοργάνωσης και πληροφορικής. 

6. Γ ραφείο προμηθειών. 

7. Γ ραφείο διαχείρισης υλικών προοριζομένων για την 
εκτέλεση έργων. 

Β’ ΤΜΗΜΑ ΚΑΘΑΡΙΟΤΗΤΑΣ, ΚΗΠΩΝ - ΔΕΝΔΡΟΣΤΟΙ- 
ΧΙΩΝ ΚΑΙ ΠΕΡΙΒΑΛΛΟΝΤΟΣ 

Το τμήμα καθαριότητας, κήπων - δενδροστοιχιών και 
περιβάλλοντος περιλαμβάνει τα εξής γραφεία: 

1. Γραφείο Προϊσταμένου Τμήματος. 

2. Γραφείο Καθαριότητας - Προστασίας περιβάλλοντος 
και υγείας. 

3. Γ ραφείο Κήπων και Δενδροστοιχιών. 

4. Γραφείο Μηχανολογικού και Ηλεκτροφωτισμού. 

5. Γ ραφείο Κινήσεως. 

5. Αυτοτελές Γραφείο Τύπου, Δημοσίων Σχέσεων και 
Ενημέρωσης - Πληροφόρησης του Πολίτη. 

6. Αυτοτελές Γραφείο Ανάπτυξης και Προγραμματι¬ 
σμού. 

7. Αυτοτελές Γ ραφείο Ειδικής Υπηρσίας Δήμων (Δημο¬ 
τικής Αστυνομίας). 

Άρθρο 3 

Οργανική σύνθεση - διαβάθμιση και κατάταξη 
των θέσεων προσωπικού 

Η οργανική σύνθεση, διαβάθμιση και κατάταξη των θέ¬ 
σεων προσωπικού κατά κατηγορία, κλάδο και ειδικότητα 
ορίζεται ως εξής: 

Α' ΕΙΔΙΚΕΣ ΘΕΣΕΙΣ 

(Άρθρο 241,245 Ν. 1188/81,67 παραγ. 4 Ν. 1416/84 
26 παραγρ. 3, 4 και 5 Ν. 1832/89, Ν. 2130/93, Ν. 2190/ 
1994 και Ν. 2218/94). 

1. Μία (1) θέση Γενικού Γραμματέα. 

2. Μία (1) θέση Ιδιαίτερου Γ ραμματέα Δημάρχου. 

3. Μία (1) θέση Δικηγόρου. 

4. Μία (1) θέση Ειδικού Συνεργάτη. 

5. Μία (1) θέση Ειδικού Συμβούλου. 

Β' ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

1. ΔΙΟΙΚΗΤΙΚΟ ΠΡΟΣΩΠΙΚΟ 

1.1. Κατηγορία ΠΕ (Πανεπιστημιακής Εκπαίδευσης). 
Κλάδος ΠΕΙ - Διοικητικού 

Επτά (7) θέσεις. 

1.2. Κατηγορία ΤΕ (Τεχνικής Εκπαίδευσης) 
α. Κλάδος ΤΕ2 - Κοινωνικών Λειτουργών. 

Μία (1) θέση. 

β. Κλάδος ΤΕ17 - Διοικητικού 
Τέσσερις (4) θέσεις. 

1.3. Κατηγορία ΔΕ (Δευτεροβάθμιας Εκπαίδευσης), 
α. Κλάδος ΔΕΙ - Διοικητικού 

Είκοσι δύο (22) θέσεις 

β. Κλάδος ΔΕ2 - Εποπτών Καθαριότητας 

Μία (1) θέση. 

γ. Κλάδος ΔΕΙ 5 - Εισπρακτάρων. 

Μία (1) θέση. 

1.4. Κατηγορία ΥΕ (Υποχρεωτικής Εκπαίδευσης) 

α. Κλάδος ΥΕ1 Κλητήρων - θυρωρών γενικών καθηκό¬ 
ντων. 

Δύο (2) θέσεις 

β. Κλάδος ΥΕ2 - Επιστατών Καθαριότητας. 

Μία (1) θέση 

2. ΤΕΧΝΙΚΟ ΠΡΟΣΩΠΙΚΟ 

2.1. Κατηγορία ΠΕ 

α. Κλάδος ΠΕ3 - Πολιτικών Μηχανικών 
Δύο (2) θέσεις. 

β. Κλάδος ΠΕ4 - Αρχιτεκτόνων. 

Τρεις (3) θέσεις. 

γ. Κλάδος ΠΕ5 - Μηχανολόγων μηχανικών ή ηλεκτρολό¬ 
γων μηχανικών ή μηχανολόγων - ηλεκτρολόγων μηχανι¬ 
κών. 

Μία (1) θέση. 

δ. Κλάδος ΠΕ6 - Τοπογράφων Μηχανικών. 

Μια (1) θέση. 

2.2. Κατηγορία ΤΕ 

α. Κλάδος ΤΕ3 - Τεχνολόγων Πολιτικών Μηχανικών. 

Δύο (2) θέσεις. 

β. Κλάδος ΤΕ4 - Τεχνολόγων Μηχανολόγων ή Ηλεκτρο¬ 
λόγων μηχανικών. 

Δύο (2) θέσεις. 

γ. Κλάδος ΤΕ19 - Πληροφορικής. 

Μια (1) θέση. 

2.3. Κατηγορία ΔΕ 

α. Κλάδος ΔΕ5 - Δομικών Έργων. 

Τρεις (3) θέσεις. 


β. Κλάδος ΔΕ6 - Σχεδιαστών. 

Μία (1) θέση. 

γ. Κλάδος ΔΕ24 - Ηλεκτρολόγων. 

Δύο (2) θέσεις. 

δ. Κλάδος ΔΕ26 - Μηχανοτεχνιτών αυτ/των. 

Μία (1) θέση. 

ε. Κλάδος ΔΕ27 - Ηλεκτροτεχνιτών αυτ/των. 

Μία (1) θέση. 

στ. Κλάδος ΔΕ28 - Χειριστών Μηχανήματος έργου. 
Μία (1) θέση. 

ζ. Κλάδος ΔΕ29 - Οδηγών αυτ/των. 

Δώδεκα (12) θέσεις, 
η. Κλάδος ΔΕ30 - Τεχνιτών. 

Τέσσερις (4) θέσεις. 

θ. Κλάδος ΔΕ38 - Χειριστών Η/Υ. 

Δύο (2) θέσεις. 

3. Γεωπονικό Προσωπικό. 

Κατηγορία ΤΕ 

Κλάδος ΤΕ13 - Τεχνολόγων Γεωπονίας. 

Μία (1) θέση. 

4. Εκπαιδευτικό Προσωπικό. 

Κατηγορία ΠΕ 

Κλάδος ΠΕΙ 0 - Καθηγητών. 

Δύο (2) θέσεις καθηγητών Φυσικής Αγωγής. 

5. Τεχνικό - Υγειονομικό - Γεωπονικό - Φυλακτικό Προ¬ 
σωπικό. 

Κατηγορία ΥΕ 

Κλάδος ΥΕ16 - Εργατών Γ ενικά. 

Σαράντα (40) θέσεις εργατών καθ/τας. 

Δέκα οκτώ (18) θέσεις εργατών κήπων και δενδροστοι- 
χιών. 

Τρεις (3) θέσεις εργατών έργων. 

Δύο (2) θέσεις εργατών - φυλάκων. 

6. Προσωπικό Ειδικής Υπηρσίας (άρθρο 25, παρ. 1 περ. 
4 2.3 και 4 Π.Δ. 434/82 και 592/84). 

Κατηγορία ΔΕ 

Κλάδος ΔΕ23 - Ειδικού Προσωπικού. 

Τρεις (3) θέσεις. 

Γ. ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΚΑΙ ΔΙΑ¬ 
ΒΑΘΜΙΣΜΕΝΕΣ ΠΟΥ ΚΑΤΕΧΟΝΤΑΙ ΑΠΟ ΜΟΝΙΜΟ 
ΠΡΟΣΩΠΙΚΟ 

(Άρθρο 2 Ν. 1476/1984, άρθρο 2 Κοιν. Υ.α. ΔΙΠΙΔ/Φ. 
42/24/11440/31.12.1986 ΦΕΚ 921 /11.12.1986 τ.Β' Ν. 
1735/87, Ν. 1874/1990). 

Γ.1. Ν. 1476/1984. 

1. Διοικητικό Προσωπικό. 

1.1. Κατηγορία ΔΕ 
Κλάδος ΔΕΙ - Διοικητικού. 

Μία (1) θέση. 

2. Τεχνικό Προσωπικό. 

2.1. Κατηγορία ΠΕ 
Κλάδος ΠΕ4 - Αρχιτεκτόνων. 

Μία (1) θέση. 

2.2. Κατηγορία ΤΕ 

Κλάδος ΤΕ3 - Τεχνολόγων Μηχανικών. 

Μία (1) θέση. 

Γ.2. Ν. 1735/87-ΔΙΠΙΔ/Φ42/24/11440/31.12.1986 
1. Τεχνικό Προσωπικό. 

1.1. Κατηγορία ΠΕ 
Κλάδος ΠΕ4 - Αρχιτεκτόνων. 

Μία (1) θέση. 

1.2. Κατηγορία ΔΕ 

Κλάδος ΔΕ29 - Οδηγών αυτ/των. 

Μία (1) θέση. 

1.3. Κλάδος ΔΕ30 - Τεχνιτών. 

Μία (1) θέση. 

1.4. Κατηγορία ΥΕ. 

Κλάδος ΥΕ16 - Εργατών γενικά. 

Πέντε (5) θέσεις εργατών καθαριότητας. 

Γ.Ε. Ν. 1874/1990. 

1. Τεχνικό Προσωπικό. 

1.1. Κατηγορία ΔΕ 

α. Κλάδος ΔΕ24 - Ηλεκτρολόγων. 

Μία (1) θέση. 

β. Κλάδος ΔΕ29 - οδηγών αυτ/των. 

Δύο (2) θέσεις. 

γ. Κλάδος ΔΕ30 - Τεχνιτών. 

Τρεις (3) θέσεις. 

1.2. Κατηγορία ΥΕ 

Κλάδος ΥΕ16 - Εργατών Γενικά. 

α. Δύο (2) θέσεις εργατών κήπων - δενδροστοιχιών. 

β. Τρεις (3) θέσεις εργατών έργων. 

Δ. ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΚΑΤΕΧΟ- 
ΜΕΝΕΣ ΑΠΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ 
ΑΟΡΙΣΤΟΥ ΧΡΟΝΟΥ 

( Αρθρα 5 Ν. 1476/1984, 2 παραγ. 5 ΔΙΠΙΔ/Φ.42/ 
11440/31.12.1986, 25 Ν. 1735/1987, 5 παράγρ. 6, 8 Ν 
1874/1990). 

- Δύο (2) θέσεις Γραφέων - Δακτυλογράφων. 

- Μία (1) θέση Πολιτικού Μηχανικού. 

- Μία (1) θέση Τεχνολόγου Μηχανολόγου ή ηλεκτρολό¬ 
γου μηχανικού. 

- Μία (1) θέση Εργοδηγού δομικών έργων. 

- Τρεις (3) θέσεις οδηγών αυτ/των. 

- Έντεκα (11) θέσεις τεχνιτών. 

- Δύο (2) θέσεις καθηγητών φυσικής αγωγής. 

- Μία (1) θέση φύλακα πάρκων. 

- Δώδεκα (12) θέσεις εργατών καθαριότητας. 

- Οκτώ (8) θέσεις εργατών κήπων - δενδροστοιχιών. 

- Τέσσερις (4) θέσεις εργατών έργων. 

Άρθρο 3 

Όλες οι θέσεις μόνιμου προσωπικού κατηγορίας ΠΕ, 
ΤΕ και ΔΕ διαβαθμίζονται από τον Δ' (εισαγωγικό) έως τον 
Α' (ανώτατο) βαθμό. 

Όλες οι θέσεις κατηγορίας ΥΕ διαβαθμίζονται από τον 
Ε (εισαγωγικό) έως τον Β' (ανώτατο) βαθμό (άρθρο 34 του 
Ν. 2190/94). 

Άρθρο 4 

Τα απαιτοϋμενα τυπικά προσόντα διορισμού κατά κατη¬ 
γορία, κλάδο είναι τα οριζόμενα από τις διατάξεις του Π Δ 
37α/87 και Π.Δ. 22/90. 

Άρθρο 5 

Η κατανομή του προσωπικού στις διάφορες υπηρεσια¬ 
κές μονάδες γίνεται με απόφαση του Δημάρχου. 

Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Νεάπολης 
ύψους 5.800.000 δρχ., για κάθε ένα από τα επόμενα χρό¬ 
νια εφόσον καλυφθούν οι προβλεπόμενες νέες θέσεις. 

Για την κάλυψη της δαπάνης αυτής θα εγγραφεί η ανα¬ 
γκαία πίστωση στον προϋπολογισμό του έτους 1995. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Νοεμβρίου 1994 

Ο Νομάρχης κ.α.α. 

Η Δ/ντρια 
Μ. ΜΠΑΜΙΧΑ 

- * ♦ 

Αριθ. 3540 (ίο) 

Συγκρότηση Διοικητικής Επιτροπής Στρατιωτικών Επιτά¬ 
ξεων Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Το Ν. 4442/1929 (32 και 23). 

2. Την πάγια διάταξη αριθμ. 8-11/1980 του ΓΕΣ/ΔΟΙ/ 
3γ. 

3. Το Προεδρικό Διάταγμα 115/1984. 

4. Τις διοικητικές οδηγίες του ΓΕΣ/ΔΟΙ/17.7.1984 για 
την εφαρμογή του Π.Δ/τος 115/1984. 

5. Τις διατάξεις του άρθρου 11 του Ν. 1406/1983, περ. 
2, που προστέθηκε με την παράγρ. 1 του άρθρου 9 του Ν. 

1649/1986 και η οποία προβλέπει τη λειτουργία ως συλ¬ 
λογικών οργάνων της διοίκησης και την μετονομασία των 
πρώην Διοικητικών Δικαστηρίων Στρατιωτικών Επιτάξεων 
σε Διοικητικές Επιτροπές Στρατιωτικών Επιτάξεων. 

6. Τις προτάσεις του Πρωτοδικείου Σερρών, του Γ' Σώ¬ 
ματος Στρατού και της Α' ΔΟΥ Σερρών, αποφασίζουμε: 

Διορίζουμε ως μέλη της Διοικητικής Επιτροπής Στρατι¬ 
ωτικών Επιτάξεων (Δ.Δ.Σ.Ε.) Ν. Σερρών τους κάτωθι: 
Τακτικά μέλη: 

1. Γεώργιο Τοπαλνάκο, Πρωτόδικη Σερρών. 

2. Χρήστο Νάστα, Πρωτοδίκη Σερρών. 

3. Κων/νο Ματθαίου, αντισυνταγματάρχη (Π2) Δ/ντή 
3ου Ε.Γ/Χ Μ.Π. 

4. Στυλιανό Μελισσινό, αντισυνταγματάρχη (ΕΜ) Δ/ντή 
ΔΕΜ/Χ Μ.Π., και 

5. Χρυσούλα Τσούκα του κλάδου ΠΕ/Α' Φοροτεχνικών 
Αναπληρώτρια του Προϊσταμένου της Α' ΔΟΥ Σερρών. 

Αναπληρωματικά μέλη: 

1. Γεώργιο Ακριβό, Πρωτοδίκη Σερρών. 

2. Χρήστο Μπαλατσούκα, αντισυνταγματάρχη (Τ X ) Δ/ 
ντή Δ.Τ.Χ./Χ Μ.Π. και 

3. ΜιχαήλΦράγγου, ταγματάρχη (Ο), Δ/ντή ΔΟΙ/Χ Μ.Π. 

4. Σωτήριο Αντωνογεώργο ΠΕ/Α Φοροτεχνικών υπάλ¬ 
ληλο της Α' ΔΟΥ Σερρών. 

Η θητεία των πιο πάνω μελών είναι ενός (1) έτος και 
ισχύει από της δημοσιεύσεως της παρούσης στην Εφημε¬ 
ρίδα της Κυβερνήσεως. Καθήκοντα Προέδρου του Δικα¬ 
στηρίου θα εκτελεί από τα μέλη ο αρχαιότερος των Πρω¬ 
τοδικών. 

Γραμματέα της ανωτέρω επιτροπής ορίζουμε τον Βασί¬ 
λειο Μπαχαρούδη, υπάλληλο της Δ/νσης Εσωτερικών, 
αναπληρούμενο από τον Χρήστο Αλεξούδη, επίσης υπάλ¬ 
ληλος της ίδιας Δ/νσης. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Σέρρες, 8 Νοεμβρίου 1994 

Ο Νομάρχης 
ΧΡΗΣΤΟΣ ΣΑΛΑΛΕΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




